**ΣΥΓΓΡΑΦΕΙΣ: Μάτσα Κ. και Κουτσελίνη, Μ. (2021)**

**ΤΙΤΛΟΣ: "Οι διδακτικές ευκαιρίες αυτοβελτίωσης του εμψυχωτή και απελευθέρωσης των παιδιών μέσα από την Έρευνα Δράσης**

**ΠΕΡΙΛΗΨΗ**

Η παρούσα έρευνα έχει ως θέμα το θεατρικό παιγνίδι (π.χ. ΄Αλκηστις, 2012, Γραμματάς, 2014, Παπαδόπουλος, 2010) και τη διδακτική του προσέγγιση και σκοπό έχει την αυτοβελτίωση του εκπαιδευτικού- εμψυχωτή, μέσω της Έρευνας Δράσης (Grundy, 1986, Carr, St.&Kemmis 1997, Koutselini, 2017, 2020, Reason.& Bradbury, 2001), ούτως ώστε να επιτευχθεί η γνωστική, κινητική και συναισθηματική ανάπτυξή των παιδιών που συμμετέχουν στο θεατρικό παιγνίδι. Συμμετέχουν είκοσι-τρία (23) παιδιά ηλικίας τριών (3) έως πέντε (5) ετών. Η αναγκαιότητα της έρευνας έγκειται στο ότι οι μορφές του θεατρικού παιγνιδιού ποικίλλουν, χωρίς ωστόσο να διευκρινίζεται με ποιο τρόπο μπορούν να χρησιμοποιηθούν, ώστε να επιδράσουν αποτελεσματικά στον κοινωνικό, συναισθηματικό και γνωσιολογικό τομέα της εξέλιξης του παιδιού και στη βελτίωση της εμψυχώτριας. Η πρωτοτυπία της, βρίσκεται, στην εφαρμογή της έρευνας δράσης, οποία επέτρεψε τη συνεχή ανατροφοδότηση της διαδικασίας, την επαναφορά και ανάδραση για βελτίωση εκπαιδευτικού και θεατρικού παιγνιδιού, ούτως ώστε να επιτευχθούν τα μαθησιακά αποτελέσματα. Για τη διερεύνηση των ερευνητικών ερωτημάτων πραγματοποιήθηκαν εικοσιτρία (23) ημιδομημένα σχέδια μαθήματος τα οποία αναπτύσσονταν κατά τη διαδικασία της Έρευνας Δράσης και ανατροφοδοτούσαν την εμψυχώτρια κατά τη διάρκεια του θεατρικού παιγνιδιού.. Η έρευνα δράσης εφαρμόστηκε μέσα από μία κυκλική διαδικασία δράσης, αναστοχασμού, αυτοκατανόησης και αμοιβαίας κατανόησης και επανάδρασης και πραγματοποιήθηκε από τις 15 Οκτωβρίου 2018 έως τις 16 Ιουνίου 2019. Τα σχέδια μαθήματος αναπτύσσονται στο πλαίσιο των κύκλων της έρευνας δράσης στο σχολείο, τα οποία ενισχύονταν από τις συνεντεύξεις και το ημερολόγιο της εμψυχώτριας και αναθεωρούνταν. Τα αποτελέσματα της έρευνας αναβαθμίζουν τον ρόλο του εκπαιδευτικού ο οποίος συμμετέχει και παρατηρεί, βελτιώνοντας τις διαδικασίες και τη συμμετοχή των παιδιών στο θεατρικό παιγνίδι, προγραμματίζει εξατομικευμένες παρεμβάσεις και συμμετοχή σε μεικτές ομάδες, στοχεύοντας στην απελευθέρωση των συναισθημάτων, σκέψεων και κινήσεων των παιδιών.